Държавен вестник, бр. 38, 2021 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  38
плекта, предварително определен и договорен 
в рамките на процеса на отбранително пла-
ниране на НАТО. 
В този комплект основна способност е 
механизирана бригада от Сухопътните войски 
(СВ) и формирования от другите видове въ-
оръжени сили, силите за специални операции 
и родовете войски. 
 – По мисия „Подкрепа на международния 
мир и сигурност“ 
В количествени параметри този принос 
се изразява в участие в мисии и операции с 
ротация на един усилен батальон (батальон-
на бойна група) или повече на брой малки 
формирования от видовете въоръжени сили и 
Силите за специални операции (до 1000 души).
Военноморските сили (ВМС) участват, в 
рамките на ресурсния еквивалент на един 
патрулен кораб, за период до шест месеца, в 
рамките на една година.
Военновъздушните сили (ВВС) участват с 
транспортна авиация, без ротация, за период 
до шест месеца, в рамките на една година.
Съвместното командване на специалните 
операции (СКСО) участва с щабен състав и 
тактическа група за специални операции.
За участие в мисиите и операциите се 
осигурява национален поддържащ елемент. 
 – По мисия „Принос към националната 
сигурност в мирно време“
Въоръжените сили предоставят подготвени 
формирования в рамките на съществуващите 
способности за поддържане на сигурността и 
овладяване и/или преодоляване на послед-
ствия от бедствия, както и при справянето с 
епидемии от различни заболявания.
Определените структури от въоръжени-
те сили поддържат готовност за действие 
извън територията на областта, в която са 
дислоцирани, както и в друг район или зона 
в зависимост от обстановката.
Създадени са условия за предоставяне на 
налични инфраструктурни обекти и леглова 
база за настаняване на хора, останали без 
подслон при кризисни ситуации.
Силите и средствата от въоръжените сили 
се привличат за изпълнение на задачи по тази 
мисия съгласно разработените планове.
Нивото на амбиция по всяка мисия се 
основава на конкретни съюзнически отговор-
ности и ангажименти, изпълнението на други 
национални задачи, свързани със сигурността 
на страната.
ІІ. Поддържане на съществуващите и 
развитие на нови отбранителни способности.
По време на прегледа бяха разработени 
шест планиращи сценария, покриващи общи 
ситуации за използването на военния инстру-
мент в разрешаване на кризи и конфликти. 
Концепциите за провеждане на операции по 
тях определиха задачите на въоръжените сили. 
Тези задачи и условия за изпълнение дефини-
раха 188 минимално необходими способности 
на въоръжените сили, както и основните во-
енни формирования във въоръжените сили, 
които да ги изграждат, развиват и поддържат.
В национален аспект ще се развиват спо-
собности на въоръжените сили в четири от 
петте измерения на бойното пространство, 
фокусирани върху гарантиране суверенитета, 
сигурността и независимостта на страната, 
защитата на териториална цялост и анга-
жиментите на страната по Вашингтонския 
договор. По отношение на космическото 
пространство въоръжените сили ще използват 
споделените способности на съюзниците от 
Алианса и на други участници в конкретната 
операция или мисия. В съответствие с ниво-
то на национална амбиция във въоръжените 
сили ще се изграждат, развиват и поддържат 
балансирани способности за планиране и 
ефективно използване на войските и силите.
Финансовата рамка за периода на плани-
ране осигурява само част от необходимите 
средства за изграждане, поддръжка и развитие 
на идентифицираните минимално необходими 
способности, което наложи приоритизирането 
им и отлагане реализирането на някои техни 
елементи. За периода до 2032 г. е възможно 
реализирането на 38 способности и проекти, 
ключово важни за изпълнението на задачите 
по трите мисии на въоръжените сили. 
Използвайки максимално възможностите 
на агенциите на НАТО, различните програми, 
проекти и инициативи на Алианса и ЕС, дву-
странното и многостранното сътрудничество, 
включително стратегическото партньорство 
със САЩ, в периода 2021 – 2026 г. ще стар-
тира развитието на 25 от способностите, като 
приоритет за въоръжените сили ще бъдат:
 – Придобиване на трикоординатни радари 
за близко и далечно наблюдение;
 – Придобиване на дистанционно управля-
еми системи във видовете въоръжени сили, 
включително и за осигуряване на системата 
за командване и управление на стратегическо 
и оперативно ниво;
 – Развитие на способностите за участието 
ни в Инициативата за готовност на НАТО;
 – Изграждане на система за ПВО на меха-
низирана бригада и ПВО на ключови военни 
инфраструктурни обекти;
 – Развитие на способностите, включени 
в предложенията на НАТО за пакет Цели за 
способности;
 – Развитие на способностите за поразя-
ване с високоточни оръжия в цялата зона на 
операцията.
Последователността на финансиране и 
изпълнение на проектите, осигуряващи из-
граждането, поддръжката и развитието на 
приоритетните способности, ще се определи